Κάρολος Πίος, αρχιδούκας της Αυστρίας

Ο Κάρολος-Πίος, γερμ. Karl-Pius (4 Δεκεμβρίου 1909 - 24 Δεκεμβρίου 1953) από τον Οίκο των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.

 Ο Κάρολος-Πίος-Μαρία-Αντελγκούντα-Μπλάνκα-Λεοπόλδος-Ιγνάτιος-Ραφαήλ-Μιχαήλ-Σαλβαδόρ-Χρίλλος-Άγγελός-Βαρβάρα γεννήθηκε στη Βιέννη και ήταν ο πέμπτος γιος του Λεοπόλδου-Σαλβαδόρ αρχιδούκα της Αυστρίας και της Μπλάνκας των Βουρβόνων-Ισπανίας, κόρης του Κάρλο δούκα της Μαδρίτης. Ανάδοχοί του ήταν ο πάπας Πίος Ι΄ και η Αντελγκούντα, κόρη του Μιχαήλ της Πορτογαλίας. Μεγάλωσε στο ανάκτορο Τοσκάνα της Βιέννης, αλλά το 1919 η Α΄ Δημοκρατία της Αυστρίας κατάσχεσε τις ιδιοκτησίες του Οίκου του. Η οικογένειά του μετακινήθηκε στη Βαρκελώνη και το 1929 έγινε Ισπανός πολίτης. Έπειτα από το Λύκειο εγγράφτηκε στη Σχολή Βιομηχανικών Μηχανικών. Μετά το 1930 επέστρεψε στην Αυστρία και εισήλθε στην Χάιμβερ, συντηρητική στρατιωτική ένωση, που έκανε αψιμαχίες στους δρόμους σε κομμουνιστές. Το 1931 απεβίωσε άγαμος ο αδελφός της Μπλάνκας, ο Ιάκωβος δούκας της Μαδρίτης, διεκδικητής του Ισπανικού θρόνου (κατά τους Καρλιστές) και το 1936 ο θείος της Αλφόνσος-Κάρολος δούκας του Αγ. Ιακώβου, άτεκνος. Ήταν ο τελευταίος άρρην απόγονος του Κάρλο-Μαρία κόμη της Μολίνα διεκδικητή του Ισπανικού θρόνου, κατά τους Καρλιστές. Μία μερίδα τους, οι Σταυροφόροι (Cruzadistas) (από το όνομα του περιοδικού El Cruzado Español), πίστευαν ότι ο Αλφόνσος ΙΓ΄ της Ισπανίας είναι πολύ φιλελεύθερος για βασιλιάς, ο επόμενος κλάδος των Βουρβόνων-Δύο Σικελιών έπρεπε να εξαιρεθεί διότι αναγνώρισαν τον Αλφόνσο ΙΓ΄ και ο κλάδος των Βουρβόνων-Πάρμας είχε μέλη Γάλλους. Έτσι θεώρησαν τους γιους της Μπλάνκας διεκδικητές του Ισπανικού θρόνου. Ο Ράινερ είχε αποβιώσει το 1930, ο Λεοπόλδος είχε κάνει μοργανατικό γάμο, ο Αντώνιος δεν ενδιαφέρθηκε και ο Φραγκίσκος-Ιωσήφ είχε κάνει μοργανατικό γάμο. Το 1931 απεβίωσε ο Αλφόνσος ΙΓ΄ και ιδρύθηκε η Β΄ Δημοκρατία (1931-39), που οδήγησε σε εμφύλιο (1936-39). Πάντως η πλειοψηφία των Καρλιστών θεωρούσαν διάδοχο τον Ξαβιέ δούκα της Πάρμας. Το 1943 εξέδωσε μανιφέστο ισχυριζόμενος ότι ήταν ο νόμιμος διάδοχος. Οι δύο με μοργανατικό γάμο αδελφοί του το 1947 αποκήρυξαν το δικαίωμά τους, υπέρ του Καρόλου-Πίου γραπτά και ο Αντώνιος προφορικά. Θεωρήθηκε ως Κάρολος Η΄ και το κίνημα ονομάστηκε Καρλοκταβίσμο. Τον υποστήριξαν πολύ συντηρητικοί Καρλιστές και μερικοί αξιωματικοί του Εθνικού Κινήματος. Ο Κάρολος-Πίος μετέβη στη Βαρκελώνη και το διάστημα 1944-51 εξέδωσε 14 τίτλους ευγενείας. Απένειμε διακρίσεις του Τάγματος της Προβλεπομένης Νομιμότητος και της Αγ. Μαρίας της Λίλυ της Ναβάρρας. Ίδρυσε το Τάγμα του Αγ. Καρόλου Μπορρομέο και απένειμε τη διάκριση αυτή στον Φρανθίσκο Φράνκο. Νυμφεύτηκε το 1938 τη Χριστίνα Σάτσγκερ ντε Βαλβάνυος, κόρη του Γκέζα Σάτσερ ντε Μπαλβάνυος. Ο γάμος ήταν μοργανατικός. Είχε τέκνα: Αλεξάνδρα γενν. 1941, παντρεύτηκε τον Χοσέ-Μαρία Ριέρα Λέυβα. Ιμμακουλάτα γενν. 1945, παντρεύτηκε τον Τζον Χάουαρντ Ντόμπκιν.Το 1990 ο Όθων αρχιδούκας της Αυστρίας και διάδοχος της Αυστρο-Ουγγαρίας απένειμε στις δύο κόρες του Καρόλου-Πίου τον τίτλο κόμισσα των Αψβούργων. Ο Κάρολος-Πίος διαζεύχθηκε το 1950, μάλιστα ζήτησε να ακυρωθεί ο γάμος του. Las Heras y Borrero, Francisco de. Carlos de Habsburgo, un pretendiente desconocido: El otro candidato de Franco. Madrid: Dykinson, 2004. "Archduke Carlos of Spain, Was 44". The New York Times (December 25, 1953): 17. Obituary of Christina Sandor